KOMISIJOS REGLAMENTAS (EB) Nr. 149/2009
2009 m. vasario 20 d.
iš dalies keičiantis Reglamentą (EB) Nr. 214/2001, nustatantį išsamias Tarybos reglamento (EB) Nr. 1255/1999 taikymo taisykles dėl intervencijos nugriebto pieno miltelių rinkoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnį kartu su 4 straipsniu,
kadangi:
(1)
Reglamento (EB) Nr. 1234/2007 10 straipsnio 1 dalies f punkte numatytas viešasis intervencinis nugriebto pieno miltelių pirkimas.
(2)
Komisijos reglamente (EB) Nr. 214/2001 (2) numatytos išsamios nugriebto pieno miltelių viešojo intervencinio pirkimo taisyklės.
(3)
Atsižvelgiant į naują tvarką ir įgytą patirtį, reikėtų iš dalies keisti ir, jei būtina, supaprastinti išsamias taisykles, kuriomis reglamentuojamas intervencinis pirkimas nugriebto pieno miltelių rinkoje.
(4)
Reglamento (EB) Nr. 1234/2007 10 straipsnio 1 dalies f punkte nustatytas naujas nugriebto pieno miltelių baltymų kiekio standartas - 34 % neriebalinės sausosios medžiagos masės, todėl reikalavimus atitinkančio produkto apibrėžtis turėtų būti iš dalies pakeista.
(5)
Reglamento (EB) Nr. 1234/2007 13 straipsnio 1 dalies d punkte kartu su 18 straipsnio 2 dalies e punktu viešasis intervencinis nugriebto pieno miltelių pirkimas fiksuota kaina nuo kovo 1 d. iki rugpjūčio 31 d. ribojamas iki 109 000 tonų.
(6)
Siekiant laikytis nustatytos 109 000 tonų ribos, tikslinga numatyti svarstymo laikotarpį, per kurį, prieš priimant sprendimus dėl pasiūlymų, būtų galima imtis specialiųjų priemonių, taikomų, visų pirma, pasiūlymams, dėl kurių sprendimas dar nepriimtas. Šios priemonės gali būti intervencinio pirkimo nutraukimas, paskirstymo procentinės dalies taikymas ir pasiūlymų, dėl kurių sprendimas dar nepriimtas, atmetimas. Tam reikia imtis skubių veiksmų ir Komisija turėtų sugebėti nedelsdama imtis visų reikiamų priemonių. Atsižvelgiant į valstybines šventes 2009 m. balandžio mėn., turėtų būti taikoma išlyga dėl pasiūlymų pateikimo datų, siekiant užtikrinti, kad būtų laikomasi nustatytos 109 000 tonų supirkimo fiksuota kaina ribos.
(7)
Reikalaujamu užstato dydžiu užtikrinama, kad pateikti pasiūlymai nebūtų atsiimami, todėl visoms pagal šį reglamentą pateikiamoms paraiškoms taikomas 5 EUR už 100 kg užstatas.
(8)
Nugriebto pieno miltelių laikymas privačiuose sandėliuose buvo panaikintas Tarybos reglamentu (EB) Nr. 1152/2007 (3), todėl nuorodos į šią programą turėtų būti panaikintos.
(9)
Reikia vengti, kad sandėliuose neliktų produkto kiekių likučių, todėl kiekiai iki 5 000 kg turėtų būti siūlomi konkurso laimėtojams.
(10)
Todėl reikėtų atitinkamai iš dalies pakeisti Reglamentą (EB) Nr. 214/2001.
(11)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 214/2001 iš dalies keičiamas taip:
1)
1 straipsnis pakeičiamas taip:
„1 straipsnis
Šiuo reglamentu nustatomos išsamios intervencinio pirkimo nugriebto pieno miltelių rinkoje taisyklės, kaip numatyta Tarybos reglamento (EB) Nr. 1234/2007 (4) 10 straipsnio 1 dalies f punkte, susijusios su:
a)
supirkimu fiksuota kaina, kaip nurodyta Reglamento (EB) Nr. 1234/2007 13 straipsnio 1 dalies d punkte kartu su 18 straipsnio 1 dalies c punktu;
b)
supirkimu pagal nuolatinį kvietimą dalyvauti konkurse, kaip nurodyta Reglamento (EB) Nr. 1234/2007 13 straipsnio 3 dalyje;
c)
nugriebto pieno miltelių pardavimu iš viešųjų sandėlių nuolatinio konkurso tvarka.
2)
2 straipsnis iš dalies keičiamas taip:
a)
1 dalis iš dalies keičiama taip:
„1. Intervencinės agentūros superka tiktai tokius nugriebto pieno miltelius, kurie atitinka Reglamento (EB) Nr. 1234/2007 10 straipsnio 1 dalies f punktą ir šio straipsnio 2-7 dalis ir kurie siūlomi intervenciniam pirkimui nuo kovo 1 d. iki rugpjūčio 31 d.“;
b)
2 dalis pakeičiama taip:
„2. Kompetentingos institucijos tikrina nugriebto pieno miltelių kokybę, naudodamosi šio reglamento I priede nurodytais analizės metodais, remdamosi mėginiais, paimtais pagal šio reglamento III priede nustatytas taisykles. Patikrinimais turi būti patvirtinama, kad, išskyrus leistinas žaliavas, naudojamas baltymų kiekiui sureguliuoti, kaip nurodyta Tarybos direktyvos 2001/114/EB (5) I priedo 4 dalies b punkte, nugriebto pieno milteliuose nėra kitų produktų, ypač pasukų ar išrūgų, kaip apibrėžta šio reglamento I priede.
Baltymų kiekis, jei reikia, sureguliuojamas skysto produkto etape.
Tačiau, Komisijai sutikus, valstybės narės gali sukurti jų pačių prižiūrimą tam tikrų kokybės reikalavimų ir tam tikrų patvirtintų įmonių tikrinimo sistemą.
3)
4 straipsnio 1 dalies antra pastraipa pakeičiama taip:
„Sertifikate pateikiama 2 straipsnio 6 dalies a, b ir c punktuose nurodyta informacija ir patvirtinimas, kad nugriebto pieno milteliai pagaminti iš nugriebto patvirtintoje Bendrijos įmonėje, o baltymų kiekis, jei reikia, sureguliuotas skysto produkto etape, kaip nurodyta Reglamento (EB) Nr. 1234/2007 10 straipsnio 1 dalies f punkte.“
4)
2 skirsnio pavadinimas pakeičiamas taip:
5)
5 straipsnis iš dalies keičiamas taip:
a)
2 dalis iš dalies keičiama taip:
i)
Antra pastraipa išbraukiama.
ii)
Įtraukiama nauja pastraipa:
„Laikoma, kad pasiūlymus, pateiktus šeštadienį, sekmadienį arba valstybinės šventės dieną, intervencinė agentūra gavo pirmą darbo dieną po paraiškų pateikimo dienos.
Laikoma, kad pasiūlymus, pateiktus 2009 m. balandžio 6-13 d. laikotarpiu, intervencinė agentūra gavo 2009 m. balandžio 14 d.“;
b)
3 dalies c punktas pakeičiamas taip:
„c)
ne vėliau kaip pasiūlymo gavimo dieną pateikiamas įrodymas, kad pardavėjas pateikė 5 EUR už 100 kg produkto užstatą toje valstybėje narėje, kurioje tas pasiūlymas pateikiamas.“;
c)
Įtraukiama nauja pastraipa:
„5. Intervencinei agentūrai gavus pasiūlymus, jų atsiimti negalima.“
6)
6 straipsnis pakeičiamas taip:
„6 straipsnis
Pasiūlymo įsipareigojimų vykdymas, nugriebto pieno miltelių pristatymas į intervencinės agentūros paskirtą sandėlį per šio reglamento 7 straipsnio 2 dalyje nustatytą laikotarpį ir atitiktis šio reglamento 2 straipsnio reikalavimams, yra laikomi pagrindiniais reikalavimais, kaip apibrėžta Komisijos reglamento (EEB) Nr. 2220/85 (6) 20 straipsnyje.
7)
7 straipsnis iš dalies keičiamas taip:
a)
1 dalis pakeičiama taip:
„1. Patikrinusi pasiūlymą, penktą darbo dieną nuo jo gavimo dienos intervencinė agentūra išduoda pristatymo užsakymą, jei Komisija nepriima specialių priemonių pagal 9a straipsnio 3 dalį.
Pristatymo užsakyme nurodyta data bei jo numeris ir šie duomenys:
a)
pristatytinas nugriebto pieno miltelių kiekis;
b)
galutinė pristatymo data;
c)
sandėlis, į kurį juos reikia pristatyti.
Pristatymo užsakymai neišduodami kiekiams, apie kuriuos nebuvo pranešta pagal 9a straipsnio 1 dalį.“;
b)
3 ir 4 dalys pakeičiamos taip:
„3. 5 straipsnio 3 dalies c punkte nurodytas užstatas grąžinamas, kai tik pardavėjas per pristatymo užsakyme nurodytą laiką pristato visą tame užsakyme nurodytą nugriebto pieno miltelių kiekį ir yra patvirtinama, kad buvo įvykdyti 2 straipsnyje nustatyti reikalavimai.
Jei nugriebto pieno milteliai 2 straipsnyje nustatytų reikalavimų neatitinka, juos atsisakoma priimti, o už atsisakytą priimti kiekį priskaičiuotas užstatas negrąžinamas.
4. Laikoma, kad nugriebto pieno miltelius intervencinė agentūra perima tą dieną, kai visas pristatymo užsakyme nurodytas nugriebto pieno miltelių kiekis pristatomas į intervencinės agentūros paskirtus sandėlius, bet ne anksčiau kaip kitą dieną po pristatymo užsakymo išdavimo.“
8)
Išbraukiama 8 straipsnio 2 dalis.
9)
Į 2 skirsnį įterpiamas šis 9a straipsnis:
„9a straipsnis
1. Valstybės narės ne vėliau kaip 14 val. Briuselio laiku kiekvieną pirmadienį praneša Komisijai apie nugriebto pieno miltelių kiekius, kurie ankstesnę savaitę buvo nurodyti pardavimo pagal 5 straipsnio nuostatas pasiūlyme.
2. Pastebėjus, kad 5 straipsnyje nurodytuose pasiūlymuose nurodyti kiekiai tam tikrais metais yra beveik 80 000 tonų, Komisija informuoja valstybes nares, nuo kokios dienos jos turi pateikti 1 dalyje nurodytą informaciją apie ankstesnę darbo dieną pasiūlytus nugriebto pieno miltelių kiekius kiekvieną darbo dieną iki 14 val. Briuselio laiku.
3. Siekdama laikytis Reglamento (EB) Nr. 1234/2007 13 straipsnio 1 dalies d punkte nurodytos ribos, Komisija, nedalyvaujant to paties reglamento 195 straipsnio 1 dalyje nurodytam komitetui, nusprendžia:
a)
nutraukti intervencinį pirkimą fiksuota kaina;
b)
jeigu supirkus visą tam tikrą dieną siūlomą kiekį būtų viršytas didžiausias kiekis, nustatyti bendrą procentinę dalį, kuria sumažinami tą dieną gautuose visų pardavėjų pasiūlymuose nurodyti superkami kiekiai;
c)
prireikus atmesti pasiūlymus, kuriems nebuvo išduotas pristatymo užsakymas.
Nukrypdamas nuo šio reglamento 5 straipsnio 5 dalies, pardavėjas, kurio pasiūlytas kiekis yra priimamas pritaikius sumažinimo procentinę dalį, kaip nurodyta šios dalies b punkte, gali nuspręsti atsiimti savo pasiūlymą per 5 darbo dienas nuo reglamento, kuriuo nustatoma sumažinimo procentinė dalis, paskelbimo.“
10)
11 straipsnis pakeičiamas taip:
„11 straipsnis
1. Intervencinė agentūra parenka tinkamą sandėlį arčiausiai tos vietos, kurioje laikomi nugriebto pieno milteliai.
Tačiau ji gali parinkti kitą sandėlį, nutolusį ne daugiau kaip 350 km, jei jį pasirinkus neatsirastų papildomų laikymo sandėlyje išlaidų.
Intervencinė agentūra gali pasirinkti tolesniu nei nurodytu atstumu esantį sandėlį, jei susidariusios išlaidos, įskaitant saugojimo ir transportavimo išlaidas, bus mažesnės. Tokiu atveju intervencinė agentūra nedelsdama informuoja Komisiją apie savo pasirinkimą.
2. Jeigu nugriebto pieno miltelius superkanti intervencinė agentūra yra ne toje valstybėje narėje, kurioje yra saugomi siūlomi nugriebto pieno milteliai, apskaičiuojant ilgiausią pirmoje dalyje nurodytą atstumą, į atstumą nuo pardavėjo sandėlio iki valstybės narės, kurioje yra perkanti intervencinė agentūra, sienos neatsižvelgiama.
3. Viršijus ilgiausią 1 dalyje nurodytą atstumą, intervencinės agentūros papildomos transportavimo išlaidos yra 0,05 EUR už toną ir kilometrą.“
11)
13 straipsnis pakeičiamas taip:
„13 straipsnis
Jeigu Komisija nusprendžia, kad nugriebto pieno miltelius reikia supirkti paskelbus nuolatinį kvietimą dalyvauti atvirame konkurse, laikantis Reglamento (EB) Nr. 1234/18 13 straipsnio 3 dalies kartu su 18 straipsnio 2 dalies e punktu ir vadovaujantis 195 straipsnio 2 dalyje numatyta tvarka, taikomi šio reglamento 2, 3, 4, 10, 11 ir 12 straipsniai, jei šiame skirsnyje nenurodyta kitaip.“
12)
14 straipsnio 2 dalis pakeičiama taip:
„2. Pasiūlymų pateikimo kiekvienam atskiram konkursui terminas baigiasi trečią mėnesio trečiadienį 11 val. Briuselio laiku, išskyrus ketvirtą rugpjūčio antradienį. Jei antradienis yra valstybinė šventė, šis terminas atkeliamas į ankstesnės darbo dienos 11 val. Briuselio laiku.“
13)
15 straipsnio 3 dalis iš dalies keičiama taip:
a)
a punktas pakeičiamas taip:
„a)
jose minimi nugriebto pieno milteliai pagaminti per 31 dieną arba, kur taikytina, prieš keturias savaites iki paraiškų konkursui pateikimo termino pabaigos, kaip nurodyta 14 straipsnio 2 dalyje.“;
b)
d punktas pakeičiamas taip:
„d)
pateikiami įrodymai, kad konkurso dalyvis už kvietimą dalyvauti konkrečiame konkurse pateikė 5 EUR už 100 kg užstatą valstybėje narėje, kurioje buvo pateiktas pasiūlymas, prieš pasibaigiant galutiniam pasiūlymų pateikimo terminui.“
14)
16 straipsnis pakeičiamas taip:
„16 straipsnis
Pasiūlymo įsipareigojimų vykdymas, nugriebto pieno miltelių pristatymas į intervencinės agentūros paskirtą sandėlį per šio reglamento 19 straipsnio 3 dalyje nustatytą laikotarpį ir atitiktis šio reglamento 2 straipsnio reikalavimams, yra laikomi pagrindiniais reikalavimais, kaip apibrėžta Komisijos reglamento (EEB) Nr. 2220/85 20 straipsnyje.“
15)
17 straipsnio 2 dalis pakeičiama taip:
„2. Reglamento (EB) Nr. 1234/2007 195 straipsnio 2 dalyje nurodyta tvarka Komisija, atsižvelgdama į gautus kiekvieno konkurso pasiūlymus, nustato didžiausią supirkimo kainą.“
16)
19 straipsnis iš dalies keičiamas taip:
a)
2 dalis pakeičiama taip:
„2. Intervencinė agentūra nedelsdama laimėjusiems konkurso dalyviams išduoda pristatymo užsakymą, kuriame nurodyta data ir numeris, taip pat:
a)
pristatytinas kiekis;
b)
galutinė nugriebto pieno miltelių pristatymo data;
c)
sandėlis, į kurį juos reikia pristatyti.
Pristatymo užsakymai negali būti išduodami kiekiams, apie kuriuos nebuvo pranešta pagal 17 straipsnio 1 dalį.“;
b)
4 dalis pakeičiama taip:
„4. 15 straipsnio 3 dalies d punkte nurodytas užstatas grąžinamas, kai tik pardavėjas per pristatymo užsakyme nurodytą laiką pristato visą tame užsakyme nurodytą nugriebto pieno miltelių kiekį ir yra patvirtinama, kad buvo įvykdyti 2 straipsnyje nustatyti reikalavimai.
Jei nugriebto pieno milteliai 2 straipsnyje nustatytų reikalavimų neatitinka, juos atsisakoma priimti, o už atsisakytą priimti kiekį priskaičiuotas užstatas negrąžinamas.“
17)
20 straipsnis iš dalies keičiamas taip:
a)
1 dalis pakeičiama taip:
„1. Intervencinė agentūra konkursą laimėjusiam dalyviui sumoka jo pasiūlyme nurodytą kainą, kaip nurodyta 15 straipsnio 2 dalies c punkte, tarp 120-tos ir 140-tos dienos nuo nugriebto pieno miltelių perėmimo dienos, jeigu jie atitinka 2 straipsnio 1, 2, 3, 5, 6 ir 7 dalis ir 15 straipsnio 3 dalies a punktą.“;
b)
2 dalis išbraukiama.
18)
22 straipsnio 2 dalis pakeičiama taip:
„2. Paraiškų pateikimo kiekvienam atskiram konkurso etapui terminas baigiasi kiekvieno mėnesio trečią antradienį 11 val. Briuselio laiku. Tačiau rugpjūčio mėn. tai bus to mėnesio ketvirto antradienio 11 val. Briuselio laiku, o gruodžio mėn. - to mėnesio antro antradienio 11 val. Briuselio laiku. Jei antradienis yra valstybinė šventė, šis terminas atkeliamas į ankstesnės darbo dienos 11 val. Briuselio laiku.“
19)
24c straipsnis iš dalies keičiamas taip:
a)
6 dalis pakeičiama taip:
„6. Kai priėmus visus konkurso laimėtojų pasiūlymus, saugykloje likęs nugriebtų pieno miltelių kiekis yra mažesnis nei 5 000 kg, intervencijos agentūra pasiūlo šį likusį kiekį konkurso laimėtojams, pradedant tuo, kuris pasiūlė aukščiausią kainą. Konkurso laimėtojui siūloma galimybė nusipirkti likusį kiekį už tokią pat kainą, kuri buvo nurodyta su juo sudarytoje sutartyje.“;
b)
Įterpiama ši dalis:
„7. Ne vėliau kaip trečią darbo dieną po 24a straipsnio 2 dalyje nurodyto sprendimo paskelbimo savaitės valstybės narės Komisijai praneša kiekvieno 24a straipsnio 1 dalyje nurodytą kodinį numerį turinčio konkurso dalyvio pavardę (pavadinimą) ir adresą.“
20)
24e straipsnis papildomas šia dalimi:
„3. Jeigu konkurso laimėtojas neįvykdo šio straipsnio 2 dalyje nustatyto reikalavimo, išskyrus force majeure atvejus, 23 straipsnio 3 dalies c punkte nurodytas užstatas jam negrąžinamas, o atitinkamo nugriebto pieno miltelių kiekio pardavimas atšaukiamas.“
21)
III skyrius išbraukiamas.
22)
IV skyrius išbraukiamas.
23)
I priedas pakeičiamas šio reglamento priedu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2009 m. kovo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. vasario 20 d.